Document ID: 32010R1112

KOMISJONI MÄÄRUS (EL) nr 1112/2010,
1. detsember 2010,
millega muudetakse määrust (EÜ) nr 793/2006, millega sätestatakse nõukogu määruse (EÜ) nr 247/2006 (millega sätestatakse erimeetmed Euroopa Liidu äärepoolseimate piirkondade jaoks põllumajandusvaldkonnas) teatavad üksikasjalikud rakenduseeskirjad
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eelkõige selle artiklit 25,
ning arvestades järgmist:
(1)
Pärast seda, kui võeti vastu komisjoni 18. mai 2009. aasta määrus (EÜ) nr 408/2009, (2) millega muudetakse määrust (EÜ) nr 793/2006 ja lisatakse eelkõige artikkel 46a, mille kohaselt Madeiral kasutatav kõrgkuumutatud pulbripiim peab sisaldama vähemalt 15 % kohapeal toodetud värsket lehmapiima, on selgunud, et kogu kohapeal toodetud värske lehmapiim leiab täielikult kasutust kohalikus juustutööstuses. Et mitte häirida juba väljakujunenud majanduslikku tasakaalu ja tagada, et kohapeal toodetud värsket piima saaks töödelda suure lisandväärtusega toodeteks, oleks vaja tühistada minimaalse sisalduse määra kohustus.
(2)
Võttes arvesse, et määruse (EÜ) nr 247/2006 (3) artikli 19 lõiget 4 on Euroopa Parlamendi ja nõukogu määrusega (EL) nr 641/2010 muudetud ning alates 1. jaanuarist 2010 on tühistatud komisjoni kohustus määrata kindlaks kohapeal toodetud piima sisalduse määr, tuleks ühtlasi alates kõnealusest kuupäevast tühistada komisjoni määruse (EÜ) nr 793/2006 (4) artikkel 46a.
(3)
Seepärast tuleks määrust (EÜ) nr 793/2006 vastavalt muuta.
(4)
Käesoleva määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 793/2006 muudetakse järgmiselt. Artikkel 46a jäetakse välja.
Artikkel 2
Käesolev määrus jõustub 1. jaanuaril 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. detsember 2010

Labels: 17
19
5
3
6
15